**Tor** je bio jedan vitezova Okruglog stola iz legende o Kralju Arthuru.

Prema Thomasu Maloryju - legenda o Toru počinje Arthurovim vjenčanjem sa Guinevere, kad ga je pastir zvan Aries zapitao dali bi htio njegova sina Tora uvježbati i učiniti vitezom Okruglog stola.

Arthuru se mladić dopao, jer je bio naočitiji od svoje braće, ali je pitao i Merlina za savjet, dali će od Tora ispasti dobar vitez?, na što ga je Merlin iznenadio, rekavši *ne samo dobar već i veliki jer je kraljevske krvi*, i da pouzdano zna da je njegov pravi otac bio kralj Pellinore.

Nato su pozvali pastirovu ženu, koja je unatoč tome što je uz Tora rodila još trinajest njegove braće, još uvijek pristalo izgledala. Nakon nećkanja ona je priznala da ju je kad je još bila mlada sluškinja silovao neki snažan vitez, nakon čeg je zanijela. Kasnije se udala za Ariesa, koji nikad nije posumnjao u to da Tor nije njegov sin.
Kad je Pellinore sljedeći dan stigao na Arthurovu svadbenu gozbu, silno se obradovao kad se upoznao sa svojim sinom Torom.

Kasnije u toku slavlja kad su psi počeli proganjati jednog bijelog jelena, Arthurova ljubimica kuja nije se vratila iz tog lova. Pa je Tor poslan da je pronađe i vrati Pellinore mu je dao konja, a Arthur oklop i mač. Za te potrage Tor je pobijedio dva viteza koji su mu se preprečili na putu, i uz pomoć patuljka pronašao kujicu, i krenuo da je vrati u Camelot. Nato mu se ispriječio vitez koji ju je pronašao i zatražio da mu je da, zbog toga su se Tor i on žestoko potukli borivši se na svojim konjima.

Kad ga je Tor pobijedio, pojavila se djevojka i zamolila Tora da joj da njegovu glavu, jer da je taj Abelleus - lažni vitez, koji joj je ubio brata pred njezinim očima, ne pokazujući nimalo milosti iako je ona klečala u blatu molivši ga da ga ne ubije. Na to je Abelleus pokušao pobjeći, ali ga je Tor sustigao i odrubio mu glavu. Kad se konačno vratio u Camelot sa kujicom - Tor je već postao pravi iskusni vitez. Zbog tog mu je zadovoljni Arthur darovao feud na korištenje.

Tora je zajedno sa njegovim polubratom Aglovalom (od Pellinora) ubio Lancelot u akciji spašavanja Guinevere.

Izvori
------

1. ↑   „*Pellinore*" (engleski). Camelot Project. Pristupljeno 27. 09. 2017.
2. 1 2 3 4 5  „*Tor*" (engleski). Gordd Cymru. Arhivirano iz originala na datum 2015-09-15. Pristupljeno 27. 09. 2017.
3. ↑   „*Sir Aglovale*" (engleski). Nash Ford Publishing. Pristupljeno 19. 09. 2017.

Vanjske veze
------------

* *Tor* na portalu Gordd Cymru Arhivirano 2015-09-15 na Wayback Machine-u (`en`)

| * p
* r
* u
Legende o Kralju Arthuru |
| --- |
| Ključne osobe | Kralj Arthur • Constantine • Sir Ector • Vojvoda od Cornwalla • Guinevere • Igraine • Izolda • Gospa od jezera • Kralj Lot • Kralj Mark • Merlin • Mordred • Morgana le Fay • Morgause • Uther Pendragon |
| Vitezovi Okruglog stola | Aglovale • Agravain • Bagdemagus • Bedivere • Bors • Breunor • Calogrenant • Caradoc • Dagonet • Dinadan • Gaheris • Galahad • Gareth • Gawain • Geraint • Griflet • Hector de Maris • Kay • Lamorak • Lancelot • Leodegrance • Lionel • Lucan • Maleagant • Marhaus • Palamedes • Pelleas • Pellinore • Percival • Safir • Sagramore • Segwarides • Tor • Tristan • Urien • Ywain • Ywain Kopile • Elyan Bijeli • Sir Ector |
| Predmeti | Excalibur • Sveti gral • Okrugli stol • Opasna stolica |
| Mjesta | Avalon • Brocéliande • Caerleon • Camelot • Corbenic • Cornwall • Logres • Lyonesse • Sarras • Tintagel |